
סדר היום:

חוק המדיניות הכלכלית לשנים 2011 ו-2012 (תיקוני חקיקה), התשע"א-2010

פרק ט"ז (שונות), סעיף 65 (היטלי סחר – דרך הטלת הצו)

פרק ט"ז (שונות), סעיף 65 (היטלי סחר – מוצרי חקלאות)

תעשייה עתירת ידע

נכחו:

חברי הוועדה:

משה גפני – היו"ר

יעקב אדרי

חיים אורון

זבולון אורלב

זאב אלקין

אורי אריאל

מגלי והבה

יצחק וקנין

שי חרמש

אחמד טיבי

שלי יחימוביץ

אמנון כהן

ראלב מג'אדלה

שלמה מולה

אברהם מיכאלי

אנסטסיה מיכאלי

חנא סוייד

ציון פיניאן

פניה קירשנבאום

מירי רגב

דוד רותם

נחמן שי

ליה שמטוב

רונית תירוש

מוזמנים:

סגן שר האוצר, יצחק כהן

משה בר סימן-טוב, סגן הממונה על התקציבים, משרד האוצר

אייל אפשטיין, סגן הממונה על התקציבים, משרד האוצר

ערן פולק, סגן הממונה על התקציבים, משרד האוצר

עו"ד מיכל דויטש, ממונה חקיקה, רשות המסים בישראל, משרד האוצר

עו"ד תמים עבדלחאלים, הלשכה המשפטית, משרד האוצר

אורן כהן, משרד האוצר

ייעוץ משפטי:

שגית אפיק

שמרית גיטלין שקד

ניר ימין

אייל לב ארי

ענת מימון

מירב תורג'מן

מנהל הוועדה:

טמיר כהן

רשמה וערכה:

אהובה שרון – חבר המתרגמים בע"מ

חוק המדיניות הכלכלית לשנים 2011 ו-2012 (תיקוני חקיקה), התשע"א-2010

פרק ט"ז (שונות), סעיף 65 (היטלי סחר – דרך הטלת הצו)

פרק ט"ז (שונות), סעיף 65 (היטלי סחר – מוצרי חקלאות)

תעשייה עתירת ידע

היו"ר משה גפני:

אנחנו בסעיף 65, עמוד 70, חוק היטלי סחר באמצעי הגנה.

ניר ימין:

אדוני, אפשר לקרוא את הנוסח? אני לא בטוח שקראנו אותו בפעם הקודמת.

היו"ר משה גפני:

קראנו. רק תסביר בשני משפטים מה זה.

ניר ימין:

חוק היטלי סחר ואמצעי הגנה עוסק בין היתר בסמכות של הממונה על היטלי סחר במשרד התעשייה להטיל אמצעי הגנה או היטל היצף והיטל משווה מסיבות שמנויות בחוק ואני לא אכנס אליהן עכשיו.


התיקון שמוצע לחוק היטלי סחר, כפי שעלה גם בדיונים שהתקיימו כאן בוועדה בישיבות הקודמות, עוסק בחיוב של הממונה שהוא מקבל החלטה מקדמית להעביר את אותה החלטה מקדמית לאישור מנכ"ל המשרד הרלוונטי במקרים מסוימים ולממונה על אגף התקציבים במשרד האוצר. התברר, ממה שהבנו מנציגי הממשלה, שלעתים מסוימות – ויושב כאן עורך דין תמים ואורן כהן ממשרד האוצר שיכולים להסביר יותר – בהחלטה על מתן ערובה לצורך הטלת היטל, התברר בדיעבד שלעתים הטלת הערובה הזאת לא הייתה נדרשת ולכן הם רוצים לבחון את הטלת הערובה הזאת גם אצלם. אני מדייק?

אורן כהן:


אתה מדייק.

ניר ימין:

שני התיקונים שהוועדה ביקשה להוסיף נגעו גם להוראה שנוגעת להעברת ההחלטה של הממונה על היטלי סחר במשרד התעשייה לממונה על אגף התקציבים במשרד האוצר וגם לכך שהבחינה של האם יש פגיעה בדברים אחרים תיעשה ביחס לענף הייצור המקומי. עשינו עוד התאמות נוסח שנוגעות לאותו עניין.

שגית:


דבר נוסף שוועדת הכספים ביקשה, וזה חשוב. היום היטלי סחר מאז שנת 2005 מאושרים על ידי ועדת הכספים רק לאחר שהם פורסמו ברשומות. הועדה ביקשה לאשר את ההיטל קודם לכן, לפני שהוא מוטל, כך שיהיה לה מרחב שיקול דעת להביע את עמדתה וליצור שינויים בהיטל ככל שהדבר דרוש.


אני אקריא לכם את הנוסח עליו הוסכם עם נציגי הממשלה. זה יתווסף בסוף הפרק ויאמר:


החלטת השרים להטיל היטל לפי חוק זה טעונה אישורה של ועדת הכספים של הכנסת. הוגשה בקשה לאישור כאמור, תדון בה ועדת הכספים בתוך 14 ימים ותסיים את דיוניה כאמור בהתחשב בהתחייבויותיה של מדינת ישראל בהסכמים בין לאומיים.


הסעיף הזה בעצם אומר שלאחר שהשרים יחליטו להטיל היטל לפי חוק היטלי סחר, ההצעה שלהם להיטל תובא לוועדת הכספים כאשר ועדת הכספים תקיים בה דיון ראשון בתוך 14 ימים וזאת משום שהוצג כאן שהליך היטלי הסחר צריך להיות קצוב בזמן לאור התחייבויות בין לאומיות של מדינת ישראל. הוועדה תסיים את דיוניה בהתחשב באמת בהתחייבויות הללו.


זאת תוספת שהוועדה ביקשה. 


הייתה הסתייגות של קבוצת מרצ ל-65(1), במקום 21 ימים ביקשת לקצר את התקופה ל-15 ימים.

חיים אורון:

הסתייגות לדיבור.

שגית אפיק:

אתה יכול להצביע על סעיף 65.

היו"ר משה גפני:

אנחנו מצביעים.

ה צ ב ע ה

סעיף 65 – אושר

אני חוזר לתעשייה עתירת ידע. פרק ט'. עמוד 8. בעמוד 9.

שגית אפיק:

פסקה (6). כאן יש את ההסתייגות של חבר הכנסת אילטוב ואני מבינה שהסיכום שהושג אתו הוא שהוצאות המחקר והפיתוח יהוו 75 אחוזים לפחות מכלל הוצאות החברה וזה יתוקן לשבעים אחוזים.

היו"ר משה גפני:

הוא טוען שזה לטובת העניין.

חיים אורון:

זה בסדר. אני אצביע בעד.

היו"ר משה גפני:


רבותיי, מקובל עליכם שבעים אחוזים? בסדר.

חיים אורון:

אני מציע 69 אחוזים. הסתייגות.

פניה קירשנבאום:

אומרים לי שמדובר במיליוני שקלים וחמישה אחוזים מהווים שינוי משמעותי.

שגית אפיק:

תצביע על פרק ט', תעשייה עתירת ידע, סעיפים 33 עד 36 עם התיקון ב-34 פסקה (6).

היו"ר משה גפני:


אנחנו מצביעים על תעשייה עתירת ידע, על כל הפרק עם התיקון של חבר הכנסת אילטוב אתו הממשלה הגיעה להסכמה כך שבמקום 75 אחוזים יהיה שבעים אחוזים.

ה צ ב ע ה

אושר

נמנע אחד. הפרק אושר. אנחנו ממשיכים הלאה לעיתונאי חוץ.

יעקב אדרי:

זה ירד.

אמנון כהן:

חבר הכנסת אחמד טיבי לא נמצא כאן והבטחת לו.

היו"ר משה גפני:


בסדר. אנחנו עוברים להגבלים עסקיים. מירי, אם מוציאים את העיתונאים, למה לא ספורטאים? למה הוציאו את הספורטאים? מי דרש להוציא את הספורטאים?

מירי רגב:

אתם.

היו"ר משה גפני:


את מתכוונת ל-ש"ס?

מירי רגב:

כן. אתם לא ספורטאים ולכן זה לא מעניין אותם.

היו"ר משה גפני:

אני הייתי במכבי תל אביב ילדים. אנחנו לא ספורטאים? אתם רצים מחבר מרכז אחד לשני.


אנחנו עוברים לתיקון חוק ההגבלים העסקיים, סעיף 66.

הישיבה ננעלה בשעה 13:25

